פטי נימבה

פטי נימבה (M'peti Nimba; נולד ב-5 במרץ 1983) הוא כדורגלן קונגולזי המשחק בעמדת החלוץ.

קריירה 
נימבה הגיע לישראל כשהיה בן 21, וקבוצתו הראשונה הייתה עירוני רמת השרון. לאחר מכן שיחק בהפועל עכו. נימבה עלה לליגת העל עם שתי קבוצות שונות בתוך שנתיים, עם עירוני קריית שמונה בעונת 2006/07, ועם הפועל פתח תקווה בעונה הבאה. בשתי העונות הוא שיחק לצד הבלם איבוס יובלדיו, שחקן קונגולזי נוסף.

נימבה הועמד לדין מספר פעמים על ידי ההתאחדות בגין התנהגות אלימה, והורחק מספר פעמים במדי קבוצות ישראליות. כשחקנה של רמת השרון הוא הורחק לעשרה משחקים לאחר שהלם בפניו של ניר סוחר. לקראת סוף עונת העלייה של הפועל פתח תקווה, בפרשה שעוררה הדים בתקשורת הספורט בישראל, ערערה הפועל רעננה על ניצחונה של פתח תקווה עליה כתוצאה מצמד של נימבה, במשחק בו היה לכאורה נימבה אמור לרצות עונש הרחקה, אך הערעור נדחה.

בעונת 2008/09 המשיך לעונה נוספת בהפועל פתח תקווה. הייתה זו עונתו הראשונה בליגה הראשונה לאחר מספר עונות בליגה השנייה, אך הוא התקשה לשחזר את יכולתו מהעונות הקודמות, כבש שער אחד בלבד ושוחרר עם סיום העונה. לאחר מכן חזר לעירוני קריית שמונה, וכעבור חצי עונה עבר לשחק בסין. בקיץ 2010 חזר לישראל וחתם במכבי עירוני בת ים.

בקיץ 2011 חתם נימבה בשורותיה של הפועל כפר סבא, אך כעבור חצי עונה שוחרר מהקבוצה בינואר 2012 ועזב את ישראל.

קישורים חיצוניים 

 עמוד השחקן, מוזיאון הפועל פתח תקווה

הרפובליקה הדמוקרטית של קונגו: כדורגלנים
הרפובליקה הדמוקרטית של קונגו: חלוצי כדורגל
כדורגלני הפועל רמת השרון
כדורגלני הפועל עכו
כדורגלני עירוני קריית שמונה
כדורגלני הפועל פתח תקווה
כדורגלני מכבי עירוני בת ים
כדורגלני הפועל כפר סבא
כדורגלנים זרים בישראל
ספורטאים מהרפובליקה הדמוקרטית של קונגו בישראל
ספורטאים זרים בסין
כדורגלני נבחרת הרפובליקה הדמוקרטית של קונגו
אישים מהרפובליקה הדמוקרטית של קונגו שנולדו ב-1983